สถานีตลาดพลู

สถานีตลาดพลู (, รหัส S10) เป็นสถานีรถไฟฟ้าบีทีเอสแบบยกระดับ ในเส้นทางสายสีลม ส่วนต่อขยายแยกตากสิน-บางหว้า โดยสถานียกระดับเหนือถนนราชพฤกษ์ กรุงเทพมหานคร บริเวณทางแยกรัชดา-ราชพฤกษ์ ฝั่งมุ่งหน้าถนนเพชรเกษม สถานีแห่งนี้สามารถเชื่อมต่อกับสถานีราชพฤกษ์ของรถโดยสารด่วนพิเศษ (บีอาร์ที) สายสาทร-ราชพฤกษ์ได้ และตั้งอยู่ไม่ไกลจากย่านตลาดพลูที่อยู่ถัดออกไปบริเวณใต้สะพานรัชดาภิเษกข้ามคลองบางกอกใหญ่ (คลองบางหลวง) และทางรถไฟสายแม่กลองซึ่งเป็นย่านการค้าและชุมชนเก่าแก่ของฝั่งธนบุรี

ที่ตั้ง 
ถนนราชพฤกษ์ ด้านทิศตะวันตกของทางแยกรัชดา-ราชพฤกษ์ ข้างซ้ายของสะพานข้ามแยกฝั่งมุ่งหน้าถนนเพชรเกษม บริเวณจุดตัดซอยเทอดไท 33 (วัดบางสะแก) ก่อนถึงสะพานข้ามคลองบางสะแก ในพื้นที่แขวงดาวคะนอง เขตธนบุรี กรุงเทพมหานคร

ในขณะที่เส้นทางนี้ยังเป็นแค่โครงการ สถานีแห่งนี้ใช้ชื่อในโครงการว่า "สถานีรัชดาภิเษกฝั่งใต้" เพื่ออิงถึงถนนรัชดาภิเษกฝั่งใต้ และ "สถานีรัชดา-ราชพฤกษ์" ตามชื่อทางแยกรัชดา-ราชพฤกษ์ ตามลำดับ แต่ภายหลังก็มีประกาศเปลี่ยนชื่อเป็น "สถานีตลาดพลู" เพื่อสื่อถึงย่านตลาดพลูในปัจจุบัน

โดยสถานีแห่งนี้เปิดทำการอย่างไม่เป็นทางการเมื่อวันที่ 14 กุมภาพันธ์ พ.ศ. 2556 โดยเปิดให้บริการเพียงแค่ใช้ชานชาลา 3 ในการรับ - ส่งผู้โดยสารชั่วคราวจากวงเวียนใหญ่ - โพธิ์นิมิตร - ตลาดพลู และเป็นสถานีปลายทางชั่วคราวในขณะที่สถานีวุฒากาศและสถานีบางหว้ายังสร้างไม่เสร็จ แต่หลังจากเมื่อวันที่ 5 ธันวาคม พ.ศ. 2556 สถานีนี้ก็ไม่ได้เป็นสถานีปลายทางอีกต่อไป เพราะส่วนต่อขยายตากสิน-บางหว้าสร้างเสร็จทั้งโครงการแล้ว

แผนผังของสถานี

รูปแบบของสถานี   
เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา ในส่วนหลังคาชานชาลามีการออกแบบให้ป้องกันฝนสาดและแดดส่อง โดยเชื่อมปิดหลังคาทั้งหมด โดยชานชาลา 4 มีความกว้างน้อยกว่าปกติ เนื่องจากติดทางยกระดับถนนราชพฤกษ์ จึงทำให้ต้องออกแบบทางเข้า-ออกไปชั้นจำหน่ายตั๋วต้องสร้างแบบเลยพื้นที่สถานี

ทางเข้า-ออก  
 1 ซอยเทอดไท 33
 2 ซอยเทอดไท 33 (บันไดเลื่อน)
 3 ถนนรัชดาภิเษก (บันไดเลื่อน)
 4 สถานีรถโดยสารด่วนพิเศษ BRT 

จุดรวมพล อยู่ที่ ทางออก 1 บริเวณคาซ่า คอนโด รัชดา-ราชพฤกษ์ และ ทางออก 2

เวลาให้บริการ

สถานีรถไฟทางไกล สถานีตลาดพลู 

สถานีรถไฟตลาดพลู เป็นสถานีรถไฟระดับ 4 ของทางรถไฟสายแม่กลอง อยู่ห่างจากสถานีรถไฟวงเวียนใหญ่ 1.78 กิโลเมตร ตั้งอยู่ที่ถนนริมทางรถไฟและถนนเทอดไท แขวงตลาดพลู เขตธนบุรี กรุงเทพมหานคร สถานีรถไฟตลาดพลูเป็นสถานีรถไฟที่ไม่มีทางหลีก

รถโดยสารประจำทาง 

 ถนนราชพฤกษ์ (บริเวณสถานี BRT ราชพฤกษ์) รถขสมก. สาย 68 101
 ถนนรัชดาภิเษก รถขสมก. สาย 15 68 101 195 205 209 รถเอกชน 57 108 147 547

จุดเชื่อมต่อการเดินทาง 
 รถโดยสารประจำทางด่วนพิเศษสายสาทร-ราชพฤกษ์ของกรุงเทพมหานคร เชื่อมต่อกับสถานีราชพฤกษ์ สถานีต้นทางบนถนนราชพฤกษ์ บริเวณใต้สะพานข้ามทางแยกรัชดา-ราชพฤกษ์ด้านทิศตะวันออก หรือบริเวณถนนรัชดาภิเษกตรงข้ามกับสถานีรถไฟฟ้าสายสีลม

สถานที่สำคัญใกล้เคียง 
 วัดบางสะแกนอก
 วัดบางสะแกใน
 วัดกันตทาราม
 ย่านตลาดพลู

ศูนย์การค้า 
 ไทยช่วยไทยพลาซ่า
 เดอะมอลล์ ไลฟ์สโตร์ ท่าพระ
 ตลาดเดินเล่น (เปิดเมื่อวันที่ 17 มกราคม พ.ศ. 2563)

ดูเพิ่ม 
 รถไฟฟ้าสายสีเทา

อ้างอิง 

ตลาดพลู
ตลาดพลู
สิ่งก่อสร้างตั้งแต่ พ.ศ. 2556
ตลาดพลู